**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Vállalkozói Inkubátorház**

Az ülés időpontja: **2015. május 18. (hétfő 18.00 óra)**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Papp István jegyző, Kiss Beáta óvodavezető,

**Megjelentek:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Kiss Beáta óvodavezető, Kiss Beáta óvodavezető, Janits Béla, Papp István jegyző, dr. Németh Zsanett aljegyző, Kissné Szalay Erzsébet jegyzőkönyvvezető

*Az ülés előtt kiosztásra került a 4. napirendi ponthoz kapcsolódó előterjesztés.*

**Fodor Attila elnök:** Köszöntöm a megjelenteket. Megállapítom, hogy az Oktatási, kulturális, sport, turisztikai és környezetvédelmi bizottság (továbbiakban OKB) 6 fővel van jelen, határozatképes. Kropkó Péter jelezte, hogy nem tud részt venni az ülésen. Szavazásra teszem fel a meghívóban szereplő napirendi pontokat.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**11/2015. (V. 18.) HATÁROZATA**

**Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2015. május 18-i ülésén az alábbi napirendeket tárgyalja:**

1. **A Nagykovácsi Általános Iskola intézményvezető pályázatainak véleményezése E–67 — ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

Tárgyalja: OKB

1. **Döntés az Öregiskola Közösségi Ház és Könyvtár intézményvezetői pozíciójára vonatkozó pályázati eljárás eredményéről E–68 — ZÁRT ÜLÉSEN TÁRGYALANDÓ**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

Tárgyalja: OKB

1. **Döntés a Kispatak Óvodában indítható csoportszám és létszám engedélyezéséről a 2015/2016. nevelési évre vonatkozóan E–69**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: OKB

1. **Javaslat köztéri szoborra kiírt pályázaton való részvételre**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: OKB

1. **A Tisza István kör kezdeményezése rovás feliratos helységnévtábla állítására E–65**

Előterjesztő: Kiszelné Mohos Katalin polgármester

Előadó: dr. Németh Zsanett aljegyző

Tárgyalja: OKB

1. **Döntés a Képviselő-testület 2015. év II. félévi munka- és üléstervéről E–75**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: EÜB, OKB, PB, ÜB

1. **Egyebek**

**Fodor Attila elnök:** Az első két napirendi pont zárt ülésen tárgyalandó, és már a meghallgatásra váró pályázók is megérkeztek, így zárt üléssel kezdünk. Aki nem a bizottság tagja, kérem, szíveskedjen kifáradni.

*ZÁRT ülés a csatolt jegyzőkönyv szerint.*

**3. napirendi pont:**

**Döntés a Kispatak Óvodában indítható csoportszám és létszám engedélyezéséről a 2015/2016. nevelési évre vonatkozóan**

*Bánóczi Margit kiment a teremből, a bizottsági létszám jelenleg 5.*

**Fodor Attila elnök**: Mivel Kiss Beáta óvodavezető asszony is jelen van, átadom neki

a szót, hogy egészítse ki az előterjesztésben foglaltakat.

**Kiss Beáta óvodavezető**: Nem szeretném kiegészíteni a leírtakat, de amennyiben valakinek kérdése van, arra szívesen válaszolok.

**Fodor Attila elnök:** Mivel kérdés, felvetés, javaslat nem érkezett, felteszem szavazásra a 1. napirendi pont határozati javaslatának elfogadását, aki ezzel egyetért, igennel szavazzon.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**14/2015. (V. 18.) HATÁROZATA**

**Tárgy:** **Döntés a Kispatak Óvodában indítható csoportszám és létszám engedélyezéséről a 2015/2016. nevelési évre vonatkozóan**

Nagykovácsi Nagyközség Önkormányzatának Oktatási, kulturális, sport turisztikai és környezetvédelmi bizottsága a Képviselő-testületnek a Kispatak Óvoda és tagintézményeiben a 2015/2016. nevelési évben 13 óvodai csoport indítását javasolja az alábbiak szerint:

1. Kaszáló utcai székhely óvoda 6 csoport, csoportonként maximum 30 fő, összesen 180 fő

2. Dózsa György utcai tagóvoda 5 csoport, 4 csoportban 25 fő és 1 csoportban 28 fő, összesen 128 fő

3. Száva utcai tagóvoda 2 csoportban csoportonként 27 fő, összesen 54 fő

A maximális gyermeklétszám 362 fő.

**Határidő**: 2015. május 21.

**Felelős**: OKB elnök

*Bánóczi Margit visszajött a terembe, a bizottsági létszám ismét 6.*

**Kiszelné Mohos Katalin polgármester:** Mivel Janits Béla úr már itt várakozik, ezért javaslom, hogy a köztéri szoborra vonatkozó napirend előtt a Tisza István Kör javaslata kerüljön tárgyalásra.

**Fodor Attila elnök**: Elfogadható polgármester asszony javaslat, ezért most a negyedik napirendként a rovásírásos helységnévtábláról szóló napirendet fogjuk tárgyalni.

**4. napirendi pont:**

**A Tisza István kör kezdeményezése rovás feliratos helységnévtábla állítására**

**Fodor Attila elnök**: Szeretettel köszöntöm Janits Béla urat. Átadom a szót, hogy ismertesse a kezdeményezését.

**Janits Béla:** *Ismertette a Tisza István Kör kezdeményezését.*

**Fodor Attila elnök:** Én a magam részéről támogatom a kezdeményezést. Büszkének kell lenni a múltunkra, történelmünkre, hagyományainkra. Nagykovácsiban is büszkén kell vállalni a történelmünket, magyarságunkat. Ezt már sok településen felismerték, sok helyen megtalálható a rovásírásos tábla.

**Honti Zoltán:** Én is támogatom a tábla kihelyezését, csak annyit szeretnék hozzáfűzni, hogy figyelni kell a táblára, nehogy megrongálják, esetleg elvigyék a helyéről. Tudjuk, hogy ennek fennáll a lehetősége.

**Szabó Orsolya:** Politikailag a rovásírással kapcsolatban gyakran felmerül, hogy bizonyos politikai nézetekhez kapcsolódik, amelyek nem biztos, hogy lefedik Nagykovácsi teljes lakosságát, mivel településünkön minden oldal jelen van. Nagyon messzire nem lehet visszanyúlni a település történelmében, társadalmi összetétele viszont azt preferálná, hogy ha táblákat szeretnénk valahol elhelyezni, akkor az ne csak egy szűk körre vonatkozzon. Nem értek egyet csak ennek az egy táblának a kihelyezésével.

**Fodor Attila elnök:** A települések többségében megjelent a rovásírás, nem gondolom, hogy szűk, szélsőséges támogatottságról van szó.

**dr. Klein Katalin:** Szabó Orsolyával értek egyet. Úgy veszem észre, hogy ez egy divat, ami mögött nem nagyon látok tartalmat. Engem is egy kicsit a szélsőségek felé visz ez a dolog. Én sem támogatom ezt a kérelmet.

**Fodor Attila elnök:** Úgy gondolom**,** nem csak a német nemzetiségi múltunkra kell büszkének lennünk, hanem az előtte lévő történelmi időszakra is, a többséget alkotó magyarság múltjára is.

**Bánóczi Margit**: Az előző testület ténylegesen leszavazta ezt a témát, azonban nem egységesen. A történelmünknek volt számtalan eseménye, mindegyikben volt valami pozitív, ezért nem gondolom, hogy probléma lenne ennek a táblának a kihelyezése.

**Kiszelné Mohos Katalin polgármester:** Szerintem nem jó irányba mentünk el, ugyanis ha nem lenne az előző testületnek a nemleges döntése, akkor most nem is kerülne a jelenlegi testület elé ez a dolog, mivel a tábla kihelyezését a közútkezelőnél bárki kezdeményezheti. Inkább azt kellene méltányolni, hogy ez egy gesztus a Tisza István Kör részéről, hogy nem kívánják kihagyni a testületet ebből a döntésből. A határozati javaslatban is egyértelműen látszik, hogy a testületnek ezt csupán tudomásul kell vennie.

**G. Furulyás Katalin**: A tábla kihelyezése megosztó. Én azonban a rovásírást nem kötném egyetlen párthoz sem, nem is értem, hogy miért okoz ekkora gondot, ha csak tudomásul kell vennünk.

**Fodor Attila elnök**: Kérdés, felvetés, javaslat van-e még? Nincs. Felteszem szavazásra a napirendi pont elfogadását, kérem, aki ezzel egyetért, igennel szavazzon.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 2 igen, 1 nem és 3 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**15/2015. (V. 18.) HATÁROZATA**

**Tárgy: A Tisza István kör kezdeményezése rovás feliratos helységnévtábla állítására**

Nagykovácsi Nagyközség Önkormányzatának Oktatási, kulturális, sport turisztikai és környezetvédelmi bizottsága a Tisza István Kör rovás feliratos helységnévtábla állítására vonatkozó kezdeményezését nem támogatta.

**Határidő:** azonnal

**Felelős:** OKB elnöke

**Fodor Attila elnök:** 5 perc szünetet rendelek el. Mindenkinek lesz lehetősége átolvasni a kiosztott anyagot.

**5. napirendi pont:**

**Javaslat köztéri szoborra kiírt pályázaton való részvételre**

**Fodor Attila elnök**: Megkérem az előterjesztőt, hogy ismertesse a napirendi ponthoz tartozó előterjesztést.

**Kiszelné Mohos Katalin polgármester:** *Röviden ismertette az előterjesztést.*

*A jelenlévők megvitatták a pályázaton való részvétel lehetőségeit, a kiválasztandó pályaműveket. A beérkezett pályázatok, a pályázati kiírásban foglalt feltételek, a költségek átgondolását követően a következő döntést hozták.*

**Fodor Attila elnök:** Mivel felmerült az igény a bányászok emlékére felállítandó emlékműre, akkor, ha úgy döntene az OKB, hogy nem támogatja a pályázaton való részvételt, akkor hozhatunk egy olyan kiegészítést, hogy kitűzi az OKB, hogy napirendre tűzi annak kidolgozását, hogy költséghatékonyan hogy lehetne a bányászoknak egy táblát állítani. De ezt majd az Egyebek napirend keretében megtesszük. Most felteszem szavazásra az írásban beterjesztett határozati javaslatot.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 1 igen, 3 nem és 2 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**16/2015. (V. 18.) HATÁROZATA**

**Tárgy: A Nemzeti Kulturális Alap Vizuális Művészetek Kollégiuma által szobor, szoborcsoport létrehozására és köztéren történő elhelyezésére kiírt pályázaton történő részvétel**

Nagykovácsi Nagyközség Önkormányzata Képviselő-testületének Oktatási, Kulturális, Sport, Turisztikai és Környezetvédelmi Bizottsága **nem javasolja** a Képviselő-testületnek a Nemzeti Kulturális Alap Vizuális Művészetek Kollégiuma által szobor, szoborcsoport létrehozására és köztéren történő elhelyezésére kiírt pályázaton történő részvételt.

**Határidő:** 2015. május 21.

**Felelős:** OKB elnöke

**Fodor Attila elnök:** Felteszem szavazásra, hogy az OKB javasolja polgármester asszonynak, hogy az OKB döntésére tekintettel vegye le a Képviselő-testület mai ülésének napirendjéről az előterjesztést.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 5 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**17/2015. (V. 18.) HATÁROZATA**

**Tárgy: Javaslat szoborpályázaton való részvétel napirendről való levételről**

Nagykovácsi Nagyközség Önkormányzata Képviselő-testületének Oktatási, Kulturális, Sport, Turisztikai és Környezetvédelmi Bizottsága javasolja a polgármesternek, hogy a Nemzeti Kulturális Alap Vizuális Művészetek Kollégiuma által szobor, szoborcsoport létrehozására és köztéren történő elhelyezésére kiírt pályázaton történő részvételről szóló előterjesztést vegye le az ülés napirendjéről.

**Határidő:** 2015. május 21.

**Felelős:** OKB elnöke

**6. napirendi pont:**

**Döntés a Képviselő-testület 2015. év II. félévi munka- és üléstervéről**

**Fodor Attila elnök**: Átadom a szót polgármester asszonynak, a napirendi pont előterjesztőjének.

**Kiszelné Mohos Katalin polgármester:** *Röviden ismertette az előterjesztést.*

**Fodor Attila elnök:** Az előterjesztéssel kapcsolatban van-e kérdés, hozzászólás? Ha nincs, felteszem szavazásra a határozati javaslatot.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**18/2015. (V. 18.) HATÁROZATA**

**Tárgy: Döntés a Képviselő-testület 2015. év II. félévi munka- és üléstervéről**

Nagykovácsi Nagyközség Önkormányzatának Oktatási, kulturális, sport turisztikai és környezetvédelmi bizottsága javasolja a Képviselő-testületnek a mellékletben foglalt 2015. év II. félévi munkaterv elfogadását.

**Határidő**: azonnal

**Felelős**: OKB elnöke

**7. napirendi pont:**

**Egyebek**

**Fodor Attila elnök:** Visszautalva a harmadik napirendi pontnál elhangzottakra, javaslom, hogy kerüljön az OKB elé egy javaslat a bányászoknak emléket állító tábla megvalósításának, kivitelezésének lehetőségéről, költségeinek megjelölésével. Kérem, hogy aki ezzel egyetért, igennel szavazzon.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**19/2015. (V. 18.) HATÁROZATA**

**Tárgy: A bányászoknak emléket állító tábla megvalósításáról**

Nagykovácsi Nagyközség Önkormányzatának Oktatási, kulturális, sport turisztikai és környezetvédelmi bizottsága úgy dönt, hogy a bányászoknak emléket állító tábla megvalósításának, kivitelezésének lehetőségéről szóló előterjesztés megvitatását napirendre tűzi.

**Határidő**: azonnal

**Felelős**: OKB elnöke

**Fodor Attila elnök**: van-e észrevétel, vagy kérdés? Mivel nincs, az ülést 20.11 órakor bezárom.

K.m.f.

Fodor Attila Bánóczi Margit

elnök tag